АҞӘА, мшаԥы 15 - Sputnik. Украина ахада Пиотр Порошенко иоппонент Владимир Зеленски сааҭк иназынаԥшуа дизыԥшын ҳәа аанацҳауеит РИА Новости.
Раԥхьа Порошенко аспорткомплекс "Олимпийский" аҿы иеизаз уаа дрыҿцәажәеит, украинатәи ашәаҳәаҩ Иван Ланьо ашәа "Ти ж мене підманула" ициҳәеит.
Нас, Порошенко апресс-центр ахь днеины иоппонент дизыԥшын.
Украинатәи алидер ажурналистцәа рызҵаарақәа рҭак ҟаиҵеит.
Украина ахада иалхра актәи атур мҩаԥысит хәажәкыра 31 рзы. Аҩбатәи атур мҩаԥысраны иҟоуп мшаԥы 21 рзы.